2 หุ้นยางวิ่งคึก! TRUBB นำทีมบวกแรง 11% รับราคาขายพุ่งแตะ 73 บ. นิวไฮรอบ 9 ปี
2 หุ้นยางวิ่งคึก! TRUBB นำทีมบวกแรง 11% รับราคาขายน้ำยางดิบพุ่งแตะ 73 บาทต่อกิโลกรัม นิวไฮรอบ 9 ปี
2 หุ้นยางวิ่งคึก! TRUBB นำทีมบวกแรง 11% รับราคาขายน้ำยางดิบพุ่งแตะ 73 บาทต่อกิโลกรัม นิวไฮรอบ 9 ปี
14 มี.ค. 2565

ผู้สื่อข่าวรายงานว่า  วันนี้(14 มี.ค.2565) ราคาหุ้นกลุ่มยางพาราปรับขึ้นแรง นำโดย TRUBB และ STA โดยล่าสุด ณ เวลา 11.22 น. ราคาหุ้น บริษัท ไทยรับเบอร์ลาเท็คซ์กรุ๊ป จำกัด (มหาชน) หรือ TRUBB อยู่ที่ 3.74 บาท บวก 0.36 บาทหรือ 10.65% สูงสุดที่3.80 บาท ต่ำสุดที่  3.48 บาท ด้วยมูลค่าซื้อขาย 100.11 ล้านบาท
ส่วนราคาหุ้นบริษัท ศรีตรังแอโกรอินดัสทรี จำกัด (มหาชน) หรือ STA  ณ เวลา 11:18 น. อยู่ที่ 26.75 บาท บวก 0.50 บาท หรือ 1.90% สูงสุดที่ 26.75 บาท ต่ำสุดที่ 44.75 บาท ด้วยมูลค่าซื้อขาย 116.40 ล้านบาท
ด้านนายเบญจพล สุทธิ์วนิช ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เอเชีย เวลท์ กล่าวว่า ราคาหุ้นยางพาราที่ปรับตัวขึ้น คาดมาจากราคาผลิตภัณฑ์ยางพารายังคงทำสถิติ New high ต่อเนื่อง โดยน้ำยางดิบ อยู่ที่ 73 บาทต่อกิโลกรัม (สูงสุดในรอบ 9 ปี) ราคายางแผ่นรมควันชั้น 3 อยู่ที่ 67.70 บาทต่อกิโลกรัม ยางก้อนถ้วย อยู่ที่ 51.50 บาทต่อกิโลกรัม สูงกว่าราคาประกันรายได้เกษตรกรชาวสวนยาง เฟส 3 (โครงการประกันรายได้ที่มีการกำหนดจะสิ้นสุดในเดือน มี.ค.65)
ขณะที่ราคายางแผ่นดิบ เคลื่อนอยู่ในกรอบ 61-63 บาทต่อกิโลกรัม แต่ถือว่าเป็นระดับราคาที่สูงกว่าราคาประกันรายได้ที่กำหนดไว้ที่ 60 บาทต่อกิโลกรัม
ทั้งนี้ การปรับขึ้นของราคาผลิตภัณฑ์ยาง เป็นไปตามทิศทางราคา Commodity โดยเฉพาะราคาน้ำมันดิบในตลาดโลกที่ปรับเพิ่ม โดยก่อนหน้านี้สัญญาน้ำมันดิบ WTI ส่งมอบเดือน เม.ย. ขึ้นไปทำจุดสูงสุดที่ 133.46 เหรียญต่อบาร์เรล (4 มี.ค.) ขณะที่ปี 65 สัญญาน้ำมันดิบ WTI ปรับเพิ่ม 44.2% YTD
แนะซื้อหุ้น STA เนื่องจากราคายังมีอัพไซต์ถึง 17% จากราคาเป้าหมายที่ให้ไว้ที่ 31 บาท ขณะที่ราคาหุ้นของ TRUBB ปรับตัวขึ้นค่อนข้างมากถึงจุด overbought แล้ว